CELEX: C2004/300/54
Language: et
Date: 2004-12-04 00:00:00
Title: Kohtuasi C-412/04: Euroopa Ühenduste Komisjoni 24. septembri 2004. aasta hagi Itaalia Vabariigi vastu

4.12.2004   
            
            
               ET
            
            
               Euroopa Liidu Teataja
            
            
               C 300/27
            
         Euroopa Ühenduste Komisjoni 24. septembri 2004. aasta hagi Itaalia Vabariigi vastu
   (Kohtuasi C-412/04)
   (2004/C 300/54)
   Euroopa Ühenduste Komisjon esitas 24. septembril 2004 hagi Itaalia Vabariigi vastu. Euroopa Komisjoni esindajad on Klaus Wiedner ja Giuseppe Bambara.
   Komisjon palub Euroopa Kohtul:
   
               —
            
            
               tuvastada, et kuna Itaalia Vabariik on vastu võtnud 11. veebruari 1994. aasta seaduse nr 109 artikli 2 lõike 1, artikli 17 lõike 12, artikli 27 lõike 2, artikli 30 lõike 6 bis, artikli 37 ter ja artikli 37 quater lõike 1, viimati muudetud 1. augusti 2002. aasta seaduse nr 166 artikliga 7; seaduse nr 109/94 artikli 2 lõike 5, viimati muudetud seadusega 166/2002, koostoimes 1942. aasta seadusega nr 1150 ja 1977. aasta seadusega nr 10, korduvalt muudetud ja täiendatud; seaduse nr 109/94 artikli 28 lõike 4, koostoimes 21. detsembri 1999. aasta D.P.R. nr 554 artikliga 188 ja eespool viidatud seaduse nr 166/2002 artikliga 7; ning 17. märtsi 1995. aasta seadusmääruse nr 157 artikli 3 lõike 3, on see liikmesriik rikkunud talle direktiividest 93/37/EMÜ, (1) 93/36/EMÜ, (2) 92/50/EMÜ (3) ja 93/38/EMÜ (4) tulenevaid kohustusi, EÜ asutamislepingu artikleid 43 ja 49 ning nendest tulenevaid läbipaistvuse ja võrdse kohtlemise põhimõtteid;
            
         
               —
            
            
               jätta kohtukulud Itaalia Vabariigi kanda.
            
         Õiguslikud alused ja peamised argumendid
   Komisjon märgib, et seaduse nr 109/94 artikli 2 lõike 1 ja 17. märtsi 1995. aasta seadusmääruse nr 157 artikli 3 lõike 3, mis allutavad riiklike ehitustöölepingute sõlmimise korrale ka lepingud, kus “ehitus” – olles küll majanduslikust vaatepunktist kaalukaim – omab ilmselgelt teiste teenustega võrreldes kõrvalist iseloomu, tagajärjeks on suure hulga teenus- ja tarnelepingute eemaldamine ühenduse õigusnormide, nimelt direktiivi 92/50/EMÜ ja/või direktiivi 93/36/EMÜ, kohaldamisalast.
   Arvestades, et nende direktiivide kohaldamiskünnised on silmnähtavalt madalamad kui direktiivi 93/37/EMÜ kohaldamiskünnis, on asjaomaste sätete tagajärjeks direktiivides 92/50/EMÜ ja 93/36/EMÜ sätestatud menetlusi arvestamata teenuste ja ehitustööde, tarnimise ja ehitustööde või tarnimise, ehitustööde ja teenuste segalepingute sõlmimise lubamine, mille väärtus oleks kõrgem nende viimaste kohaldamiskünnise omast, ent madalam kui direktiivis 93/37/EMÜ sätestatud künnis ehitustöölepingutele, ja seda ainuüksi seetõttu, et ehitustööd on küll n.ö. kaasneva iseloomuga, ent siiski majanduslikus plaanis kõige kaalukamad. Selles perspektiivis rikuvad asjaomased sätted direktiive 92/50/EMÜ ja 93/36/EMÜ.
   
      Linnamaksu tasuma kohustatud üksikisikute sekkumiste kord
   
   Komisjon leiab, et seaduse nr 109/94 artikli 2 lõige 5, niivõrd, kuivõrd sellega välistatakse kohustus läbida direktiivis 93/37/EMÜ sätestatud menetlusi olukorras, kus üksikisiku ja haldusorgani vahel sõlmitud lepingus on mitmeid ülesandeid või ehitustöid, millel üksi võetuna on madalam väärtus selle direktiivi kohaldamiskünnisest, ent mille koguväärtus ületab selle künnise, kujutab endast koostoimes 1942. aasta seadusega nr 1150 ja 1977. aasta seadusega nr 10 (muudetud ja täiendatud kujul), mis võimaldavad ehitusloa või heakskiidetud kruntideks jaotamise kava omanikuga otse sõlmida linnaehituslikke lepinguid, direktiivi 93/37/EMÜ rikkumist.
   
      Ühenduse künnisest madalama väärtusega teostamis- ja juhtimisülesannete lepingute sõlmimise kord
   
   Komisjon märgib, et seaduse nr 109/94 artiklid 17 ja 30, mis võimaldavad tellijatel sõlmida asjaomaseid lepinguid volinikuga, järgimata mingitki avaldamisvormi, on tingimata vastuolus läbipaistvuse põhimõttega, mis kaasneb EÜ asutamislepingu artikliga 49. Teisest küljest ei ole teenusteosutaja kogemuse ja võimekuse kontrollimine piisav, et tagada eespool mainitud läbipaistvuse põhimõtet, kui ei esine vähimatki avalikustamist, nii et võrdsetel tingimustel saaks toimuda konkureeriv võistlus kõigi võimalikult teenuse osutamisest huvitatud isikute vahel.
   
      Tööde juhtimise teenuste lepingute sõlmimist puudutavad õigusnormid
   
   Komisjon tõdeb, et seaduse nr 109/94 artikli 27 lõige 2, mis võimaldab otse, ent ilma mingi konkureerimiseta sõlmida tööde juhtimise teenuste lepinguid rakendamise eest vastutava isikuga, rikub olenevalt lepingus käsitletud teenuste ja kohalduvate õigusnormide olulisusest direktiive 92/50/EMÜ ja 93/38/EMÜ või EÜ asutamislepingu artikleid 43 ja 49.
   
      Vastuvõtmisteenuste lepingute sõlmimist puudutavad õigusnormid
   
   Komisjon leiab, et seaduse nr 109/94 artiklis 28 sätestatud mehhanism, mis võimaldab tellijatel otse valida vastuvõtjat väljastpoolt oma struktuure, sätestamata hanketeate avaldamist ega mingit muud avaldamisvormi, et võimaldada kõigil teenuse osutamisest võimalikult huvitatud isikutel konkureerida vastuvõtmisteenuse lepingu sõlmimisel, on vastuolus olenevalt teenuse väärtusest ja kohalduvatest õigusnormidest direktiividega 92/50/EMÜ ja 93/38/EMÜ või EÜ asutamislepingu artiklite 43 ja 49 aluseks oleva läbipaistvuse põhimõttega.
   
      Projekti rahastamist puudutavad õigusnormid
   
   Seaduse nr 109/94 artiklid 37 bis jj reguleerivad projektirahastamise korda. See kord peab võimaldama riiklike ehitustööde teostamist haldusorgani väliste isikute, nn. eestvedajate, poolt pakutud projektide alusel ehitustööde kontsessioonilepingu sõlmimisega.
   Komisjon märgib, et kontsessioonilepingule konkureerimise korra sätetel on kaks eelist eestvedajate kasuks ning teiste võimalike konkurentidele kahjuks. Esiteks on eestvedaja menetluslikust küljest automaatselt kutsutud osalema kontsessioonilepingu sõlmimise läbirääkimistega menetluses, sõltumata tema pakkumise võrdlusest teiste pakkumismenetluses osalevate pakkumistega. Seega, kui sellise pakkumismenetluse raames osutuvad kaks pakkumist eestvedaja poolt pakutust paremaks, kulgeb läbirääkimistega menetlus sellegipoolest kahe parima pakkumise ning eestvedaja vahel. Teiseks viib sisulisest küljest asjaolu, et eestvedajale on sätestatud võimalus muuta oma pakkumist läbirääkimistega menetluse käigus, et seda kohandada tellija poolt paremate peetutega, eestvedajal n.ö. eesõiguse andmise tunnustamiseni kontsessioonilepingu sõlmimisel.
   Komisjon leiab, et eelpool mainitud eeliste andmine eestvedajale teiste võimalike kontsessionääride ees tuleb lugeda võrdse kohtlemise põhimõtte rikkumiseks.
   
      (1)  EÜT L 199, 9.8.1993, lk 54.
   
      (2)  EÜT L 199, 9.8.1993, lk 1.
   
      (3)  EÜT L 209, 24.7.1992, lk 1.
   
      (4)  EÜT L 199, 9.8.1993, lk 84.